Dôležité právne oznámenie

|

52008PC0249

Návrh na rozhodnutie Rady v súlade s článkom 122 ods. 2 Zmluvy o prijatí jednotnej meny Slovenskom 1. januára 2009  /* KOM/2008/0249 v konečnom znení - CNS 2008/0095 */

	[pic] | KOMISIA EURÓPSKYCH SPOLOČENSTIEV |Brusel, 7.5.2008KOM(2008) 249 v konečnom znení2008/0095 (CNS)Návrh naROZHODNUTIE RADYv súlade s článkom 122 ods. 2 Zmluvy o prijatí jednotnej meny Slovenskom 1. januára 2009(predložená Komisiou)DÔVODOVÁ SPRÁVANávrh Komisie na rozhodnutie Rady v súlade s článkom 122 ods. 2Rada 3. mája 1998 rozhodla, že Belgicko, Nemecko, Španielsko, Francúzsko, Írsko, Taliansko, Luxembursko, Holandsko, Portugalsko, Rakúsko a Fínsko splnili potrebné podmienky na prijatie spoločnej meny 1. januára 1999. Dánsko a Spojené kráľovstvo využili doložky o možnosti neúčasti, preto ich Rada neposudzovala. Grécko a Švédsko posudzovala Rada ako členské štáty, pre ktoré platí výnimka. Rada 19. júna 2000 rozhodla, že Grécko spĺňa potrebné podmienky na prijatie eura 1. januára 2001. Štáty, ktoré vstúpili do Európskej únie 1. mája 2004 (Česká republika, Estónsko, Cyprus, Lotyšsko, Litva, Maďarsko, Malta, Poľsko, Slovinsko a Slovensko) sa stali členskými štátmi, pre ktoré platí výnimka v súlade s článkom 4 príslušného aktu o pristúpení. Rada 11 júla 2006 rozhodla, že Slovinsko spĺňa potrebné podmienky na prijatie eura 1. januára 2007. Bulharsko a Rumunsko, ktoré pristúpili k Európskej únii 1. januára 2007, sa stali členskými štátmi, pre ktoré platí výnimka v súlade s článkom 5 príslušného aktu o pristúpení. Rada 10. júla 2007 rozhodla, že Cypru a Malta spĺňajú potrebné podmienky na prijatie eura 1. januára 2008.V článku 122 ods. 2 sú stanovené postupy na zrušenie výnimky. Tieto postupy sa majú otvárať aspoň raz za dva roky alebo na požiadanie členského štátu, pre ktorý platí výnimka. Podľa týchto postupov Komisia a Európska centrálna banka musia v súlade s článkom 121 ods. 1 informovať Radu o pokroku, ktorý členské štáty, pre ktoré platí výnimka, dosiahli pri plnení záväzkov týkajúcich sa uskutočnenia hospodárskej a menovej únie. Komisia môže na základe vlastnej správy a správy ECB predložiť Rade návrh na rozhodnutie Rady o zrušení výnimky členských štátov, ktoré spĺňajú potrebné podmienky.Posledné pravidelné konvergenčné správy Komisie a ECB boli prijaté v decembri 2006. Dánsko a Spojené kráľovstvo nevyslovili želanie prijať jednotnú menu. Preto posúdenie stavu konvergencie za rok 2008 zahŕňa týchto desať členských štátov, pre ktoré platí výnimka: Bulharsko, Českú republiku, Estónsko, Lotyšsko, Litvu, Maďarsko, Poľsko, Rumunsko, Slovensko a Švédsko. Bulharsko a Rumunsko, ktoré pristúpili k EÚ 1. januára 2007, sa posudzujú po prvý raz. Zároveň Slovensko predložilo 4. apríla 2008 žiadosť o posúdenie splnenia potrebných podmienok na prijatie eura 1. januára 2009.Konvergenčnú správu Komisie za rok 2008 prijalo kolégium 7. mája 2008. ECB prijala svoju správu 6. mája. Správy obsahujú preskúmanie zlučiteľnosti vnútroštátnych predpisov, vrátane štatútu národnej centrálnej banky, s článkami 108 a 109 Zmluvy a so štatútom ESCB a ECB. V správach sa takisto posudzuje dosiahnutie vysokého stupňa stálosti konvergencie, a to odkazom na plnenie konvergenčných kritérií a zohľadňuje sa v nich niekoľko ďalších faktorov, ktoré sú uvedené v záverečnom pododseku článku 121 ods. 1.Komisia vo svojej správe o konvergencii konštatuje, že spomedzi posudzovaných členských štátov iba Slovensko spĺňa podmienky na prijatie eura a predpokladá, že Rada prijme odporúčanie Komisie na zrušenie postupu platného pri nadmernom deficite.Na základe svojej správy a správy ECB Komisia prijala pripojený návrh na rozhodnutie Rady o zrušení výnimky pre Slovensko s platnosťou od 1. januára 2009.2008/0095 (CNS)Návrh naROZHODNUTIE RADYv súlade s článkom 122 ods. 2 Zmluvy o prijatí jednotnej meny Slovenskom 1. januára 2009RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 122 ods. 2,so zreteľom na návrh Komisie,so zreteľom na správu Komisie[1],so zreteľom na správu Európskej centrálnej banky[2],so zreteľom na stanovisko Európskeho parlamentu,so zreteľom na rokovanie Rady zasadajúcej v zložení hláv štátov alebo vlád,keďže:(1) Tretia etapa hospodárskej a menovej únie (ďalej len „HMÚ“) sa začala 1. januára 1999. Rada na svojom zasadnutí v Bruseli 3. mája 1998 v zložení hláv štátov alebo vlád rozhodla, že Belgicko, Nemecko, Španielsko, Francúzsko, Írsko, Taliansko, Luxembursko, Holandsko, Rakúsko, Portugalsko a Fínsko splnili potrebné podmienky na prijatie spoločnej meny 1. januára 1999[3].(2) Rozhodnutím 2000/427/ES[4] Rada rozhodla, že Grécko spĺňa potrebné podmienky na prijatie jednotnej meny 1. januára 2001. Rozhodnutím 2006/495/ES[5] Rada rozhodla, že Slovinsko spĺňa potrebné podmienky na prijatie jednotnej meny 1. januára 2007. Rozhodnutím 2007/503/ES[6] a 2007/504/ES[7] Rada rozhodla, že Cyprus a Malta spĺňajú potrebné podmienky na prijatie jednotnej meny 1. januára 2008.(3) V súlade s odsekom 1 protokolu o určitých ustanoveniach vzťahujúcich sa na Spojené kráľovstvo Veľkej Británie a Severného Írska pripojeného k zmluve, Spojené kráľovstvo Rade oznámilo, že nemá v úmysle prejsť od 1. januára 1999 do tretej etapy hospodárskej a menovej únie. Toto oznámenie sa nezmenilo. V súlade s ods. 1 protokolu o určitých ustanoveniach vzťahujúcich sa na Dánsko pripojeného k zmluve a rozhodnutím, ktoré hlavy štátov a vlád prijali v Edinburgu v decembri 1992, Dánsko oznámilo Rade, že sa nepripojí k tretej etape hospodárskej a menovej únie. Dánsko nepožiadalo o začatie postupu uvedeného v článku 122 ods. 2 Zmluvy.(4) Na základe rozhodnutia 98/317/ES má Švédsko výnimku vymedzenú v článku 122 Zmluvy. V súlade s článkom 4 Aktu o pristúpení z roku 2003[8] Česká republika, Estónsko, Lotyšsko, Litva, Maďarsko, Poľsko a Slovensko majú výnimku vymedzenú v článku 122 Zmluvy. V súlade s článkom 5 príslušného Aktu o pristúpení z roku 2005[9] majú Bulharsko a Rumunsko výnimku vymedzenú v článku 122 Zmluvy.(5) Európska centrálna banka (ďalej len „ECB“) bola založená1. júla 1998. Európsky menový systém bol nahradený mechanizmom výmenných kurzov, ktorého zavedenie bolo schválené uznesením Európskej rady o zavedení mechanizmu výmenných kurzov v tretej etape hospodárskej a menovej únie zo 16. júna 1997[10]. Postupy mechanizmu výmenného kurzu v tretej etape hospodárskej a menovej únie (ERM II) boli stanovené v dohode z 16. marca 2006 medzi Európskou centrálnou bankou a národnými centrálnymi bankami členských štátov mimo eurozóny, ktorou sa stanovujú prevádzkové postupy mechanizmu výmenných kurzov v tretej etape hospodárskej a menovej únie[11].(6) V článku 122 ods. 2 Zmluvy sú stanovené postupy na zrušenie výnimky príslušných členských štátov. Podľa tohto článku Komisia a ECB najmenej raz za dva roky alebo na žiadosť členského štátu, pre ktorý platí výnimka, informujú Radu v súlade s postupom stanoveným v článku 121 ods. 1 Zmluvy. Posledné pravidelné konvergenčné správy Komisie a ECB boli prijaté v máji 2008. Slovensko 4. apríla 2008 predložilo formálnu žiadosť o posúdenie konvergencie.(7) Vnútroštátne právne predpisy v členských štátoch vrátane štatútov národných centrálnych bánk sa musia prispôsobiť v súlade s cieľom zabezpečiť zlučiteľnosť s článkami 108 a 109 Zmluvy a so štatútom Európskeho systému centrálnych bánk (ďalej len „štatút ESCB“). Správy Komisie a ECB poskytujú podrobné posúdenie zlučiteľnosti právnych predpisov Slovenska s článkami 108 a 109 Zmluvy a so štatútom ESCB.(8) Podľa článku 1 protokolu o konvergenčných kritériách uvedených v článku 121 Zmluvy o založení Európskeho spoločenstva kritérium cenovej stability uvedené v prvej zarážke článku 121 ods. 1 Zmluvy znamená, že členský štát má udržateľnú stabilitu cien a počas posledného roka pred preskúmaním vykazuje priemernú mieru inflácie, ktorá nepresahuje viac ako o jeden a pol percentuálneho bodu miery inflácie najviac troch členských štátov, ktoré v oblasti stability cien dosiahli najlepšie výsledky. Na účely kritéria cenovej stability sa inflácia meria podľa harmonizovaných indexov spotrebiteľských cien (HISC) stanovených v nariadení Rady (ES) č. 2494/95 z 23. októbra 1995 o harmonizovaných indexoch spotrebiteľských cien[12]. Na posúdenie kritéria cenovej stability sa inflácia v členskom štáte merala pomocou percentuálnej zmeny aritmetického priemeru 12 mesačných indexov vo vzťahu k aritmetickému priemeru 12 mesačných indexov za predchádzajúce obdobie. Tri členské štáty, ktoré v období jedného roka vrátane marca 2008 dosiahli najlepšie výsledky v oblasti stability cien, boli Malta, Holandsko a Dánsko s mierami inflácie 1,5 %, 1,7 % a 2,0 % v uvedenom poradí. V správach Komisie a ECB sa posudzovala referenčná hodnota vypočítaná ako jednoduchý aritmetický priemer inflačných mier členských štátov s najlepšou stabilitou cien plus 1,5 percentuálneho bodu. Na tomto základe referenčná hodnota za jednoročné obdobie končiace v marci 2008 bola 3,2 %.(9) Podľa článku 2 protokolu o konvergenčných kritériách uvedeného v článku 121 Zmluvy kritérium rozpočtovej pozície verejnej správy uvedené v druhej zarážke článku 121 ods. 1 Zmluvy znamená, že v čase skúmania sa na členský štát nevzťahuje rozhodnutie Rady podľa článku 104 ods. 6 Zmluvy o existencii nadmerného deficitu.(10) Podľa článku 3 protokolu o konvergenčných kritériách uvedených v článku 121 Zmluvy kritérium účasti na mechanizme výmenných kurzov Európskeho menového systému uvedené v tretej zarážke článku 121 ods. 1 Zmluvy znamená, že členský štát dodržiava normálne fluktuačné rozpätie, ktoré je ustanovené mechanizmom výmenných kurzov (MVK) Európskeho menového systému bez toho, aby bol výmenný kurz vystavený silným tlakom minimálne počas dvoch posledných rokov pred preskúmaním. Konkrétne členský štát nesmel v rovnakom období devalvovať z vlastného podnetu dvojstranný stredný kurz svojej meny voči mene ktoréhokoľvek iného členského štátu. Od 1. januára 1999 ERM II poskytuje rámec na posudzovanie plnenia kritéria výmenného kurzu. Pri posudzovaní plnenia tohto kritéria Komisia a ECB vo svojich správach skúmali dvojročné obdobie, ktoré sa skončilo 18. apríla 2008.(11) Podľa článku 4 protokolu o konvergenčných kritériách uvedených v článku 121 Zmluvy o založení Európskeho spoločenstva konvergenčné kritérium úrokových sadzieb uvedené vo štvrtej zarážke článku 121 ods. 1 Zmluvy znamená, že priemerná dlhodobá nominálna úroková sadzba členského štátu, sledovaná v období jedného roka pred preskúmaním, nepresahuje o viac než dva percentuálne body úrokové sadzby najviac troch členských štátov, ktoré v oblasti stability cien dosiahli najlepšie výsledky. Na účely konvergenčných kritérií úrokových sadzieb boli použité porovnateľné úrokové sadzby dlhodobých štátnych dlhopisov s 10-ročnou splatnosťou. S cieľom posúdiť plnenie kritéria úrokovej sadzby sa v správach Komisie a ECB zohľadňovala referenčná hodnota vypočítaná ako jednoduchý aritmetický priemer nominálnych dlhodobých úrokových sadzieb troch členských štátov s najlepšou stabilitou cien plus dva percentuálne body. Na tomto základe referenčná hodnota za jednoročné obdobie, ktoré sa skončilo v marci 2008, bola 6,5 %.(12) V súlade s článkom 5 protokolu o konvergenčných kritériách uvedeného v článku 121 Zmluvy o založení Európskeho spoločenstva Komisia poskytne údaje, ktoré sa použili pri súčasnom posúdení plnenia konvergenčných kritérií. Komisia poskytla údaje na prípravu tohto návrhu. Komisia poskytla rozpočtové údaje po tom, čo členské štáty predložili do 1. apríla 2008 svoje správy v súlade s nariadením Rady (ES) č. 3605/93 z 22. novembra 1993 o uplatňovaní protokolu o postupe pri nadmernom schodku, ktorý tvorí prílohu k Zmluve o založení Európskeho spoločenstva[13].(13) Na základe správ, ktoré predložili Komisia a ECB pokroku, ktorý Slovensko dosiahlo pri plnení záväzkov týkajúcich sa dosiahnutia hospodárskej a menovej únie, Komisia dospela k záveru, že:a) Na Slovensku sú vnútroštátne právne predpisy, vrátane štatútu národnej centrálnej banky, zlučiteľné s článkami 108 a 109 Zmluvy a so štatútom ESCB/ECB.b) Pokiaľ ide o plnenie konvergenčných kritérií uvedených v štyroch zarážkach článku 121 ods. 1 Zmluvy zo strany Slovenska:-  priemerná miera inflácie na Slovensku bola za rok, ktorý sa skončil v marci 2008, vo výške 2,2 %, čo je značne pod úrovňou referenčnej hodnoty a pravdepodobne pod ňou zostane aj v nasledujúcich mesiacoch, aj keď sa rozpätie zníži,-  rozpočtový deficit na Slovensku zaznamenal hodnoverný a udržateľný pokles pod 3 % HDP; Komisia preto odporúča Rade zrušiť rozhodnutie o existencii nadmerného deficitu na Slovensku,-  Slovensko je od 28. novembra 2005 členom ERM II; počas dvojročného obdobia, ktoré sa skončilo 18. apríla 2008, slovenská koruna (SKK) nebola vystavená silným tlakom a Slovensko nedevalvovalo z vlastného podnetu dvojstranný stredný kurz SKK voči euru,-  počas ročného obdobia, ktoré sa skončilo v marci 2008, dosahovala dlhodobá úroková sadzba na Slovensku v priemere 4,5 %, čo je pod úrovňou referenčnej hodnoty.c) Na základe posúdenia právneho súladu a splnenia konvergenčného kritéria, ako aj ďalších faktorov a za predpokladu, že Rada zruší rozhodnutie o existencii nadmerného deficitu, Slovensko spĺňa potrebné podmienky na prijatie eura.(14) Rada, konajúca na základe odporúčania Komisie zrušila rozhodnutie Rady o existencii nadmerného deficitu na Slovensku 3. júna 2008[14].(15) Rada kvalifikovanou väčšinou na návrh Komisie rozhodne, ktoré členské štáty, pre ktoré platí výnimka, spĺňajú potrebné podmienky na prijatie jednotnej meny a zruší výnimky týchto členských štátov,PRIJALA TOTO ROZHODNUTIE:Článok 1Slovensko spĺňa potrebné podmienky na prijatie jednotnej meny. Výnimka v prospech Slovenska uvedená v článku 4 Aktu o pristúpení z roku 2003 sa zrušuje s platnosťou od 1. januára 2009.Článok 2Toto rozhodnutie je určené členským štátom.Článok 3Toto rozhodnutie sa uverejní v Úradnom vestníku Európskej únie .VZa Radupredseda [1] Správa prijatá 7. mája 2008 - KOM(2008) 248.[2] Správa prijatá 6. mája 2008.[3] Rozhodnutie 1998/317/ES (Ú. v. ES L 139, 11.5.1998, s. 30).[4] Ú. v. ES L 167, 7.7.2000, s.19.[5] Ú. v. EÚ L 195, 15.7.2006, s. 25.[6] Ú. v. EÚ L 186, 18.7.2007, s.29.[7] Ú. v. EÚ L 186, 18.7.2007, s. 32.[8] Ú. v. EÚ L 236, 23.9.2003, s. 33.[9] Ú. v. EÚ L 157, 21.6.2005, s. 203.[10] Ú. v. ES C 236, 2.8.1997, s. 5.[11] Ú. v. EÚ C 73, 25.3.2006, s. 21. Dohoda zmenená a doplnená dohodou zo 14. decembra 2007 (Ú. v. EÚ C 319, 29.12.2007, s. 7).[12] Ú. v. ES L 257, 27.10.1995, s. 1. Nariadenie zmenené a doplnené nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).[13] Ú. v. ES L 332, 31.12.1993, s. 7. Nariadenie naposledy zmenené a doplnené nariadením Rady (ES) č. 2103/2005 (Ú. v. EÚ L 337, 22.12.2005, s. 1).[14] Ú. v. EÚ L , , s. .


Dôležité právne oznámenie

|

52009PC0246

Návrh rozhodnutie Rady o nezaradení parafínových olejov č. CAS 64742-46-7, 72623-86-0 a 97862-82-3 do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (Text s významom pre EHP)  /* KOM/2009/0246 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 25.5.2009KOM(2009) 246 v konečnom zneníNávrhROZHODNUTIE RADYo nezaradení parafínových olejov č. CAS 64742-46-7, 72623-86-0 a 97862-82-3 do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky(Text s významom pre EHP)DÔVODOVÁ SPRÁVAPriložený návrh rozhodnutia Rady sa týka nezaradenia parafínových olejov č. CAS 64742-46-7, 72623-86-0 a 97862-82-3 ako účinných látok do zoznamu povolených látok (príloha I) smernice Rady 91/414/EHS a stiahnutia prípravkov na ochranu rastlín obsahujúcich tieto látky. Návrh nezaradiť tieto látky do uvedeného zoznamu vychádza z viacerých problémov, ktoré sa zistili počas hodnotenia týchto účinných látok.Smernicou Rady 91/414/EHS sa vytvára harmonizovaný rámec pre povoľovanie a uvádzanie prípravkov na ochranu rastlín na trh. Účinné látky, ktoré sa majú používať ako prípravky na ochranu rastlín, sa posudzujú a povoľujú na úrovni Spoločenstva a zaraďujú sa do prílohy I k tejto smernici. Členské štáty posudzujú a povoľujú jednotlivé prípravky na ochranu rastlín obsahujúce účinné látky podľa harmonizovaných pravidiel.Údaje poskytnuté výrobným odvetvím najprv vyhodnotil spravodajský členský štát, v tomto prípade Grécko, ktorý predložil návrh hodnotiacej správy. Európsky úrad pre bezpečnosť potravín zorganizoval preskúmanie pôvodného hodnotenia spôsobom peer review a Komisii 19. decembra 2008 predložil záver z posúdenia rizika, pokiaľ ide o parafínové oleje č. CAS 64742-46-7, 72623-86-0 a 97862-82-3.Počas hodnotenia týchto účinných látok sa zistili viaceré problémy. Existujúce dôkazy nie sú predovšetkým dostatočné na to, aby sa preukázalo, že pre prevádzkovateľov, pracovníkov, ostatné prítomné osoby a spotrebiteľov je bezpečné tieto látky používať.Návrh rozhodnutia o nezaradení týchto látok do zoznamu bol 12. marca 2009 predložený Stálemu výboru pre potravinový reťazec a zdravie zvierat, v ktorom:-  21 členských štátov hlasovalo za návrh (254 hlasov)-  3 členské štáty hlasovali proti návrhu (21 hlasov)-  3 členské štáty sa zdržali hlasovania (60 hlasov).Výbor nevydal žiadne stanovisko. Podľa článku 19 smernice 91/414/EHS a v súlade s článkom 5 rozhodnutia Rady 1999/468/ES musí preto Komisia predložiť Rade návrh v súvislosti s opatreniami, ktoré sa majú prijať, pričom Rada má tri mesiace na to, aby rozhodla kvalifikovanou väčšinou.Na návrh rozhodnutia sa nevzťahuje kontrolná právomoc Európskeho parlamentu (článok 8 rozhodnutia Rady 1999/468/ES).NávrhROZHODNUTIE RADYo nezaradení parafínových olejov č. CAS 64742-46-7, 72623-86-0 a 97862-82-3 do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky(Text s významom pre EHP)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh[1], a najmä na jej článok 8 ods. 2 štvrtý pododsek,keďže:(1) V článku 8 ods. 2 smernice 91/414/EHS sa ustanovuje, že členský štát môže počas obdobia 12 rokov nasledujúcich po oznámení tejto smernice povoliť uvedenie na trh prípravkov na ochranu rastlín obsahujúcich účinné látky, ktoré nie sú uvedené v prílohe I k tejto smernici a ktoré sú už na trhu dva roky po dátume oznámenia tejto smernice, zatiaľ čo sa uvedené látky v rámci pracovného programu postupne skúmajú.(2) V nariadeniach Komisie (ES) č. 1112/2002[2] a (ES) č. 2229/2004[3] sa ustanovujú podrobné pravidlá vykonávania štvrtej etapy pracovného programu uvedeného v článku 8 ods. 2 smernice 91/414/EHS a ustanovuje sa zoznam účinných látok, ktoré sa majú posúdiť vzhľadom na ich možné zaradenie do prílohy I k smernici 91/414/EHS. Tento zoznam zahŕňa parafínové oleje č. CAS 64742-46-7, 72623-86-0 a 97862-82-3.(3) Účinky parafínových olejov č. CAS 64742-46-7, 72623-86-0 a 97862-82-3 na ľudské zdravie a životné prostredie sa posúdili v súlade s ustanoveniami nariadení (ES) č. 1112/2002 a (ES) č. 2229/2004 na rad použití, ktoré navrhol oznamovateľ. Okrem toho sú v týchto nariadeniach určené spravodajské členské štáty, ktoré musia v súlade s článkom 21 ods. 3 nariadenia (ES) č. 2229/2004 predložiť príslušné hodnotiace správy a odporúčania Európskemu úradu pre bezpečnosť potravín (EFSA). V prípade parafínových olejov č. CAS 64742-46-7, 72623-86-0 a 97862-82-3 bolo spravodajským členským štátom Grécko a všetky príslušné informácie boli predložené 6. mája 2008.(4) Hodnotiaca správa bola v rámci pracovnej skupiny EFSA pre hodnotenie preskúmaná členskými štátmi a EFSA spôsobom peer review a predložená Komisii 19. decembra 2008 vo forme záveru EFSA týkajúceho sa preskúmania účinných látok, ktorými sú parafínové oleje č. CAS 64742-46-7, 72623-86-0 a 97862-82-3, spôsobom peer review z hľadiska posúdenia rizika pesticídov[4]. Členské štáty a Komisia preskúmali túto správu v rámci Stáleho výboru pre potravinový reťazec a zdravie zvierat a 12. marca 2009 ju finalizovali vo forme revíznej správy Komisie týkajúcej sa parafínových olejov č. CAS 64742-46-7, 72623-86-0 a 97862-82-3.(5) Počas hodnotenia týchto účinných látok sa zistili viaceré problémy. Existujúce dôkazy nie sú predovšetkým dostatočné na to, aby sa preukázalo, že pre používateľov, pracovníkov, ostatné prítomné osoby a spotrebiteľov je bezpečné tieto látky používať. V revíznej správe o týchto látkach sú okrem toho zahrnuté ďalšie problémy, ktoré boli uvedené v záveroch EFSA. Na základe poskytnutých informácií preto nebolo možné dospieť k záveru, že parafínové oleje č. CAS 64742-46-7, 72623-86-0 a 97862-82-3 spĺňajú kritériá na zaradenie do prílohy I k smernici 91/414/EHS.(6) Komisia vyzvala oznamovateľa, aby predložil svoje pripomienky k výsledkom preskúmania spôsobom peer review a aby sa vyjadril k tomu, či má v úmysle uvedené látky ďalej podporovať. Oznamovateľ predložil svoje pripomienky, ktoré sa dôkladne preskúmali. Napriek argumentom, ktoré oznamovateľ predložil, však nebolo možné dané problémy vyriešiť, pričom posúdeniami vyhotovenými na základe predložených informácií sa nepreukázalo, že za navrhovaných podmienok používania možno očakávať, že prípravky na ochranu rastlín obsahujúce parafínové oleje č. CAS 64742-46-7, 72623-86-0 a 97862-82-3 vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS.(7) Parafínové oleje č. CAS 64742-46-7, 72623-86-0 a 97862-82-3 by sa preto nemali zaradiť do prílohy I k smernici 91/414/EHS.(8) Mali by sa prijať opatrenia na zabezpečenie odobratia povolení udelených na prípravky na ochranu rastlín obsahujúce parafínové oleje č. CAS 64742-46-7, 72623-86-0 a 97862-82-3 v rámci stanovenej lehoty a na zabezpečenie toho, že tieto povolenia sa nebudú obnovovať a že sa na takéto výrobky nebudú udeľovať nové povolenia.(9) Každé obdobie odkladu udelené členským štátom na likvidáciu, skladovanie, uvádzanie na trh a používanie existujúcich zásob prípravkov na ochranu rastlín obsahujúcich parafínové oleje č. CAS 64742-46-7, 72623-86-0 a 97862-82-3 by sa malo obmedziť na dvanásť mesiacov, aby sa mohli existujúce zásoby využiť v jednom ďalšom vegetačnom období. Tým sa zabezpečí, že prípravky na ochranu rastlín obsahujúce parafínové oleje č. CAS 64742-46-7, 72623-86-0 a 97862-82-3 budú používateľom naďalej k dispozícii 18 mesiacov od prijatia tohto rozhodnutia.(10) Toto rozhodnutie nemá vplyv na predkladanie žiadostí týkajúcich sa parafínových olejov č. CAS 64742-46-7, 72623-86-0 a 97862-82-3 v súlade s ustanoveniami článku 6 ods. 2 smernice 91/414/EHS a nariadením Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie pre hodnotenie účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I k uvedenej smernici[5], v súvislosti s ich možným zaradením do prílohy I k tejto smernici.(11) Stály výbor pre potravinový reťazec a zdravie zvierat nevydal stanovisko v lehote stanovenej jeho predsedom,PRIJALA TOTO ROZHODNUTIE:Článok 1Parafínové oleje č. CAS 64742-46-7, 72623-86-0 a 97862-82-3 sa nezaraďujú ako účinné látky do prílohy I k smernici 91/414/EHS.Článok 2Členské štáty zabezpečia, aby sa:a) povolenia na prípravky na ochranu rastlín obsahujúce parafínové oleje č. CAS 64742-46-7, 72623-86-0 a 97862-82-3 odobrali do [… VLOŽTE DÁTUM 6 MESIACOV OD DÁTUMU PRIJATIA TOHTO ROZHODNUTIA ];b) odo dňa uverejnenia tohto rozhodnutia neudelili ani neobnovili žiadne povolenia na prípravky na ochranu rastlín obsahujúce parafínové oleje č. CAS 64742-46-7, 72623-86-0 a 97862-82-3.Článok 3Každé obdobie odkladu udelené členskými štátmi v súlade s ustanoveniami článku 4 ods. 6 smernice 91/414/EHS musí byť čo najkratšie a uplynie najneskôr dňa [… VLOŽTE DÁTUM 18 MESIACOV OD PRIJATIA TOHTO ROZHODNUTIA ].Článok 4Toto rozhodnutie je určené členským štátom.V BruseliZa Radupredseda [1] Ú. v. ES L 230, 19.8.1991, s. 1.[2] Ú. v. ES L 168, 27.6.2002, s. 14.[3] Ú. v. EÚ L 379, 24.12.2004, s. 13.[4] Vedecká správa EFSA (2008) 216, Záver z preskúmania účinných látok parafínové oleje č. CAS 64742-46-7, CAS 72623-86-0 a CAS 97862-82-3 spôsobom peer review z hľadiska posúdenia rizika pesticídov (finalizovaná 19. decembra 2008).[5] Ú. v. EÚ L 15, 18.1.2008, s. 5.


               EURÓPSKA KOMISIA
            V Bruseli30. 8. 2016
            COM(2016) 549 final
            2016/0263(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v rámci Medzinárodnej námornej organizácie počas 70. zasadnutia Výboru pre ochranu morského prostredia a 97. zasadnutia Výboru pre námornú bezpečnosť, pokiaľ ide o prijatie zmien prílohy VI k dohovoru MARPOL, predpisov SOLAS č. II-1, predpisov SOLAS č. III/1.4, III/30 a III/37, predpisov SOLAS č. II-2/1 a II-2/10, predpisu SOLAS č. II-1/3-12, dohovoru a kódexu STCW, kódexu pre požiarne bezpečnostné systémy a kódexu rozšíreného programu prehliadok z roku 2011

               DÔVODOVÁ SPRÁVA

               1.ÚVOD

               Tento návrh Komisie sa týka pozície, ktorú má Únia prijať na 70. zasadnutí Výboru pre ochranu morského prostredia (MEPC 70) Medzinárodnej námornej organizácie (IMO) a na 97. zasadnutí Výboru IMO pre námornú bezpečnosť (MSC 97) v súvislosti so zmenami uvádzanými jednotlivo v nasledujúcich podnadpisoch.

               1.1Zmeny kapitoly 4 prílohy VI k dohovoru MARPOL

               Po troch rokoch rokovaní na zasadnutiach MEPC i medzi nimi schválil MEPC 69 návrh zmien kapitoly 4 prílohy VI k dohovoru MARPOL týkajúcich sa systému zberu údajov o spotrebe paliva. Zmenami sa zavádza povinný globálny systém zberu údajov, ktorý obsahuje tieto kľúčové prvky:

               údaje, ktoré majú každoročne zbierať a nahlasovať lode (≥ 5000 GT), ktorých sa táto zmena týka, zahŕňajú: prejdenú vzdialenosť, počet prevádzkových hodín a (v prípade nákladných lodí) nosnosť. Medzinárodná námorná organizácia vydá usmernenia k metódam zberu údajov;

               zhromaždené údaje sa nahlasujú správnemu orgánu vlajkového štátu alebo uznanej organizácii (ďalej len „UO“) schválenej správnym orgánom vlajkového štátu. Medzinárodná námorná organizácia vydá usmernenia k spôsobu nahlasovania údajov;

               správne orgány vlajkových štátov (alebo UO) po prijatí a overení nahlásených údajov vydajú vyhlásenie o zhode pre danú loď, ktoré podlieha štátnej prístavnej kontrole a ktoré bude musieť byť vždy na palube;

               ak dôjde v danom kalendárnom roku k prevodu vlastníckych práv, zodpovednosť za nahlasovanie údajov sa rozdelí medzi predchádzajúceho a nového vlastníka; ak dôjde k zmene vlajky, staré a nové správne orgány vydajú vyhlásenia o zhode na obdobia, za ktoré sú príslušné správne orgány zodpovedné;

               overenie nahlásených údajov vykonávajú správne orgány vlajkových štátov na základe zosúladených usmernení, ktoré vypracuje IMO;

               správne orgány vlajkových štátov (alebo schválené UO) odošlú nahlásené údaje do „databázy IMO o spotrebe paliva lodí“ použitím štandardných elektronických formulárov, ktoré vypracuje IMO;

               nahlásené údaje budú anonymné na základe metodiky určenej v usmerneniach IMO;

               anonymné údaje budú prístupné zmluvným stranám prílohy VI k dohovoru MARPOL;

               postupy potvrdzovania zhody pri lodiach plaviacich sa pod vlajkami nezmluvných strán prílohy VI k dohovoru MARPOL budú stanovené v obežníku vypracovanom IMO.

               Uvedené zmeny sú stanovené v prílohe 7 k správe zo zasadnutia MEPC 69/21/add.1. V bode 6.20 správy zo zasadnutia MEPC 69 (MEPC 69/21) sa uvádza, že tieto zmeny budú prijaté na 70. zasadnutí výboru MEPC.

               1.2Zmeny predpisov SOLAS č. II-1/1, II-1/2, II-1/3, II-1/4, II-1/5, II-1/6, II-1/7, II-1/8-1, II-1/9, II-1/10, II-1/12, II-1/13, II-1/15 – 17, II-1/19, II-1/21 - 22 a II-1/35

               Na 95. a 96. zasadnutí Výboru IMO pre námornú bezpečnosť (MSC 95 a MSC 96) bolo schválených niekoľko návrhov zmien predpisu SOLAS č. II-1, ktoré boli spojené:

               – predpis č. II-1/1 (žiadosť), pokiaľ ide o rozsah uplatňovania a ustanovení o zmene štruktúry dátumov uplatňovania;

               – predpis č. II-1/2 (definície), pokiaľ ide o zosúladenia niektorých definícií s ďalšími nástrojmi IMO;

               – predpis č. II-1/5 a 5-1 (informácie o neporušenej stabilite a stabilite odovzdávané kapitánovi), pokiaľ ide o zavedenie osobitných ustanovení pre výpočet neporušenej stability, objasnenie definície hmotnosti a rozšírenie informácií, ktoré by mal mať kapitán k dispozícii;

               – predpis č. II-1/6 (predpísaný index rozdelenia lode R) v súvislosti so schopnosťou lode udržať sa po havárii na hladine;

               – predpis č. II-1/7 (dosiahnutý index rozdelenia lode A), pokiaľ ide o revíziu vyjadrenia dosiahnutého indexu delenia tak, aby lepšie zohľadňovala hľadisko rôznych vplyvov napr. hromadenia vody na palube;

               – predpis č. II-1/8 (osobitné požiadavky týkajúce sa stability osobnej lode), pokiaľ ide o objasnenie podmienok zaťaženia pri výpočte dosiahnutého indexu v závislosti od počtu osôb na palube;

               – predpis č. II-1/9 (dvojité dná osobných a nákladných lodí s výnimkou tankerov), kde sa zavádzajú požiadavky na veľkosť dvojitého dna malých osobných a nákladných lodí;

               – predpis č. II-1/10 (konštrukcia vodotesných priedelov), pokiaľ ide o objasnenie rozsahu jeho uplatňovania na osobných lodiach s priedelovou palubou a nákladných lodiach s voľnou palubou;

               – predpis č. II-1/12 (priedely kolízneho priestoru a priestoru strojového zariadenia, tunely hriadeľového vedenia atď.), pokiaľ ide o objasnenie rozsahu jeho uplatňovania na osobných lodiach s priedelovou palubou a nákladných lodiach s voľnou palubou;

               – predpis č. II-1/13 (otvory vo vodotesných priedeloch pod priedelovou palubou na osobných lodiach), pokiaľ ide o definíciu priestorov strojného zariadenia;

               – predpis č. II-1/15 (otvory v obšívke pod priedelovou palubou osobných lodí a voľnou palubou nákladných lodí), pokiaľ ide o objasnenie priestorov, na ktoré sa tento predpis vzťahuje, ako aj o rozsah jeho uplatňovania na osobných lodiach s priedelovou palubou a nákladných lodiach s voľnou palubou;

               – predpis č. II-1/16 a 16-1 (konštrukcia a prvé skúšky vodotesného uzáveru), pokiaľ ide o obmedzenie rozsahu jeho uplatňovania na vodotesný uzáver a na osobné lode a prievozy (lode ro-ro);

               – predpis č. II-1/20 (zaťaženie osobných lodí), pokiaľ ide o rozšírenie rozsahu jeho uplatňovania na všetky lode zavedením koncepcie schválených informácií o stabilite;

               – predpis č. II-1/21 (pravidelná prevádzka a inšpekcia vodotesných dverí atď. na osobných lodiach), pokiaľ ide o zosúladenie jazykových verzií určitých definícií;

               – predpis č. II-1/22 a II-1/22-1 (havarijné informácie, prevencia a kontrola prieniku vody), pokiaľ ide o zmeny v texte a s tým súvisiace zmeny;

               – predpis č. II-1/35-1 (usporiadanie drenážnych čerpadlových sústav), pokiaľ ide o priestory, na ktoré sa uplatňujú definície určitých objemov vzhľadom na výpočet usporiadania čerpadlových sústav, a o následné zmeny.

               Osobitný význam pre EÚ majú zmeny v predpisoch 6, 7, 8 a 9 kapitoly II-1 dohovoru SOLAS týkajúce sa požiadaviek rozdelenia lode a stability pri havárii na zlepšenie schopnosti osobných lodí udržať sa po havárii na hladine, ktoré majú vypracovať konštruktéri v prípade nových lodí bez toho, aby prevádzkovatelia museli meniť pôvodný podnikateľský model. Možné konštrukčné úpravy sa podrobili analýzam nákladov a prínosov, ktoré viedli k odporúčaniam týkajúcim sa zvýšenia súčasnej požadovanej úrovne bezpečnosti.

               Použitím vyjadrenia indexu rozdelenia lode R dohodnutého na treťom zasadnutí podvýboru IMO pre dizajn a stavbu lodí (SDC 3) v súvislosti s kapitolou II-1/6 SOLAS sa podstatne zlepší schopnosť osobných lodí prežiť veľkú haváriu (napr. zrážku alebo uviaznutie) a výrazne zníži riziko potenciálnych strát na životoch.

               Niektorí členovia IMO z krajín, ktoré nie sú členmi EÚ, vyjadrili na zasadnutiach SDC 3 a MSC 96 obavy, že dohodnutý vzorec na výpočet predpísaného indexu rozdelenia R v prípade malých lodí (< 400 cestujúcich) nebol overený na základe formálneho posúdenia bezpečnosti. Podľa názoru týchto členov IMO tento vzorec umožňuje zaviesť požiadavky, ktoré v prípade existujúcich lodí nie je možné realizovať nákladovo efektívnym spôsobom. Tvrdili, že v prípade menších lodí je potrebné vykonať ďalšie technické hodnotenie. Diskusie o tejto téme sa môžu otvoriť aj na zasadnutí MSC 97, a preto by sa táto téma mala zohľadniť pri formulovaní pozície Únie na zasadnutí MSC 97 v tomto bode.

               Uvedené zmeny sú stanovené v prílohe 1 k obežníku IMO č. 3644 z 20. mája 2016. V bode 11.4 správy zo zasadnutia MSC 96 (MSC 96/25) sa uvádza, že tieto zmeny budú prijaté na zasadnutí MSC 97.

               1.3 Zmeny predpisu SOLAS č. II-1/1.2, nový predpis č. II-1/19-1 a zmeny predpisov SOLAS č. III/1.4, III/30 a III/37

               Zmeny predpisu SOLAS č. II-1/1.2, nový predpis č. II-1/19-1, ako aj príslušné zmeny predpisov SOLAS č. III/1.4, III/30 a III/37, pokiaľ ide o bezpečnostné nácviky v prípade havárie, sú súčasťou komplexného prístupu na zlepšenie schopnosti lodí udržať sa po zaplavení na hladine a sú spojené s balíkom zmien predpisu SOLAS č. II-1 uvedených v bode 1.2, ktorých cieľom je zvýšiť bezpečnosť nových a existujúcich osobných lodí.

               Zmeny predpisu SOLAS č. II-1/1.2, nový predpis č. II-1/19-1, ako aj príslušné zmeny predpisov SOLAS č. III/1.4, III/30 a III/37 zahŕňajú požiadavky na bezpečnostné nácviky v prípade havárie pre osobné lode vrátane frekvencie, účasti členov poverených zasahovať v prípade havárie a predpísaných prvkov každého cvičenia, ako aj zapojenia pomocných pobrežných zložiek.

               Zmeny predpisu SOLAS č. II-1/1.2 a nový predpis SOLAS č. II-1/19-1 sú uvedené v prílohe 16 k správe zo zasadnutia MSC 96/25/add.1. V bode 11.17 správy zo zasadnutia MSC 96 (MSC 96/25) sa uvádza, že tieto zmeny budú prijaté na zasadnutí MSC 97.

               Zmeny predpisov SOLAS č. III/1.4, III/30 a III/37 sú uvedené v prílohe 1 k obežníku IMO č. 3644 z 20. mája 2016. V bode 11.19 správy zo zasadnutia MSC 96 (MSC 96/25) sa uvádza, že tieto zmeny budú prijaté na zasadnutí MSC 97.

               1.4 Zmeny predpisov SOLAS č. II-2/1 a II-2/10

               Po zmenách predpisov SOLAS č. II-2/1 a II-2/10 nebudú viac penové hasiace prístroje s objemom najmenej 135 litrov povinné v kotolniach chránených pevnými lokálnymi hasiacimi systémami na vodnom základe. Tieto zmeny budú platiť tak pre nové, ako aj existujúce lode.

               Zmeny predpisov SOLAS č. II-2/1 a II-2/10 sú uvedené v prílohe 1 k obežníku IMO č. 3644 z 20. mája 2016. V bode 8.2 správy zo zasadnutia MSC 96 (MSC 96/25) sa uvádza, že tieto zmeny budú prijaté na zasadnutí MSC 97.

               1.5 Zmeny predpisu SOLAS č. II-1/3-12

               Kódex o úrovni hluku na palubách lodí bol prijatý v roku 2012 (rezolúcia MSC.337(91)) spolu s príslušnými zmenami dohovoru SOLAS, čím sa kódex stal záväzným v zmysle predpisu č. II-1/3-12 s nadobudnutím účinnosti od 1. júla 2014. Z následnej analýzy však vyplynulo, že niektoré lode by nespadali do rozsahu uplatňovania predpisu SOLAS č. II-1/3-12. Ustanovenia odsekov 1 a 2 predpisu č. II-1/3-12 neplatia pre lode, ktorých stavba bola objednaná pred 1. júlom 2014 a ktorých kýl bol položený po 1. januári 2015 alebo boli v tom čase v podobnom štádiu stavby a ktoré neboli dodané pred 1. júlom 2018. Zmeny v predpise č. II-1/3-12 riešia túto medzeru v súčasnom predpise.

               Uvedené zmeny sú stanovené v prílohe 1 k obežníku IMO č. 3644 z 20. mája 2016. V bode 20.10 správy zo zasadnutia MSC 96 (MSC 96/25) sa uvádza, že tieto zmeny budú prijaté na zasadnutí MSC 97.

               1. 6 Zmeny dohovoru a kódexu STCW týkajúce sa osobitného výcviku posádok osobných lodí a zmeny častí A a B kódexu STCW

               Výbor pre námornú bezpečnosť na svojom deväťdesiatom prvom zasadnutí po prvýkrát posúdil návrhy na zmenu existujúcich požiadaviek dohovoru a kódexu STCW týkajúcich sa osobných lodí, aby hľadal riešenia na nové výzvy, ktoré so sebou prináša zväčšovanie veľkosti moderných osobných lodí a veľký počet cestujúcich na palube, najmä výletných lodí.

               EÚ, najmä po havárii lode Costa Concordia v januári 2012, aktívne presadzuje zmeny predpisov č. I/14 a V/2 dohovoru STCW a oddielu A-V/2 kódexu STCW, ktorými sa má zvýšiť bezpečnosť osobných lodí (lodí ro-ro aj nie ro-ro).

               Tieto zmeny pozostávajú zo štyroch rôznych úrovní výcviku a oboznamovania: núdzové situácie na osobnej lodi, výcvik zvládania davu na osobnej lodi, výcvik krízového riadenia a ľudského správania na osobnej lodi a výcvik na osobnej lodi ro-ro.

               Uvedené zmeny sú stanovené v prílohe [ ] k správe zo zasadnutia MSC 96/25/add.1. V bode 12.6 správy zo zasadnutia MSC 96 (MSC 96/25) sa uvádza, že tieto zmeny budú prijaté na zasadnutí MSC 97.

               1.7 Zmeny kapitoly 13 kódexu pre požiarne bezpečnostné systémy

               Podľa bodu 2.1.2.2.2.1 kapitoly 13 kódexu pre požiarne bezpečnostné systémy, ktorý sa týka rozdelenia osôb, musí byť rozmer únikových ciest vypočítaný na základe očakávaného celkového počtu osôb unikajúcich schodiskom a dverami, chodbami a podestami. Výpočty sa musia robiť osobitne pre dva odlišné prípady obsadenia uvedených priestorov. Existujúci text sa ukázal byť zavádzajúci, pokiaľ ide o rozdelenie členov posádky do verejných priestranstiev na plavidle, a preto sa mení.

               Uvedené zmeny sú stanovené v prílohe 2 k obežníku IMO č. 3644 z 20. mája 2016. V bode 11.15 správy zo zasadnutia MSC 96 (MSC 96/25) sa uvádza, že tieto zmeny budú prijaté na zasadnutí MSC 97.

               1.8Zmeny kódexu rozšíreného programu prehliadok (ESP) z roku 2011

               Schémou posudzovania stavu (CAS) IMO sa vymedzuje rámec vykonávania dôslednejších inšpekcií lodí starších ako 15 rokov. V rozšírenom programe inšpekcií v rámci prehliadok lodí na hromadný náklad a ropných tankerov alebo programe rozšírených prehliadok (ESP) sa podrobne uvádza spôsob vykonávania týchto dôslednejších inšpekcií. Keďže CAS používa program ESP na plnenie svojho cieľa, uvádza ho ako nástroj vykonávania inšpekcií.

               Účelom zmien kódexu ESP je zosúladiť ho s aktualizovanými jednotnými požiadavkami Medzinárodného združenia klasifikačných spoločností série Z10 (IACS UR – International Association of Classification Societies Unified Requirements). IACS UR série Z10 sa týkajú prehliadok a vydávania osvedčení. Jednotné požiadavky sú uzneseniami IACS o záležitostiach priamo súvisiacich, príp. riadiacich sa osobitnými požiadavkami a postupmi v pravidlách klasifikačných spoločností a všeobecnými zásadami, na ktorých sú pravidlá a postupy klasifikačných spoločností postavené.

               Uvedené zmeny sú stanovené v prílohe 4 k obežníku IMO č. 3644 z 20. mája 2016. V bode 11.21 správy zo zasadnutia MSC 96 (MSC 96/25) sa uvádza, že tieto zmeny budú prijaté na zasadnutí MSC 97.

               2.PRIJATIE ZMIEN IMO

               2.1Prijatie zmien

               Zmeny stanovené v bodoch 1.1 až 1.8 boli schválené na 69. zasadnutí Výboru pre ochranu morského prostredia, ktoré sa konalo od 18. do 22. apríla 2016 a na 95. a 96. zasadnutí Výboru pre námornú bezpečnosť od 3. do 12. júna 2015, resp. od 11. do 20. mája 2016, a majú sa predložiť na schválenie na 70. zasadnutí Výboru pre ochranu morského prostredia od 24. do 28. októbra 2016 a na 97. zasadnutí Výboru pre námornú bezpečnosť od 21. do 25. novembra 2016.

               2.2Prijatie

               Po potvrdení a schválení zmien týmito dvomi výbormi sa zmeny uvedené v bodoch 1.1 až 1.8 predložia príslušným zmluvným stranám, aby ich prijali.

               3.PRÍSLUŠNÉ PRÁVNE PREDPISY EÚ A PRÁVOMOC EÚ

               3.1Zmeny kapitoly 4 prílohy VI k dohovoru MARPOL

               Nariadením Európskeho parlamentu a Rady (EÚ) 2015/757 z 29. apríla 2015 o monitorovaní, nahlasovaní a overovaní emisií oxidu uhličitého z námornej dopravy a o zmene smernice 2009/16/ES sa zriaďuje systém EÚ na monitorovanie, nahlasovanie a overovanie (MRV) emisií CO2 a energetickej účinnosti lodnej dopravy.

               Nariadenie EÚ MRV sa vzťahuje na všetky veľké lode (s hrubou priestornosťou nad 5000 ton) prichádzajúce do prístavov, nachádzajúce sa v prístavoch alebo odchádzajúce z prístavov, ktoré podliehajú právomoci členského štátu od 1. januára 2018 bez ohľadu na to, kde sú lode registrované. Umožňuje vybrať si jednu zo štyroch metodík monitorovania, počnúc tými jednoduchými, ktoré vychádzajú z už dostupných údajov na palube lodí. Údaje sa budú musieť nezávisle overiť a potom každoročne súhrnne nahlasovať Komisii. Komisia uverejní overené výročné súhrnné údaje vrátane emisií CO2 a parametrov energetickej účinnosti za každú jednu loď zvlášť.

               V článku 22 ods. 3 je v nariadení uvedená doložka o preskúmaní v prípade medzinárodnej dohody v tejto oblasti. Prijatím zmien kapitoly 4 prílohy VI k dohovoru MARPOL by sa inicioval postup preskúmania v súlade s článkom 22 ods. 3. To môže viesť k návrhu na zmenu spomínaného nariadenia, aby sa zabezpečil súlad s globálnym systémom zberu údajov dohodnutým v rámci IMO.

               Zmeny kapitoly 4 prílohy VI k dohovoru MARPOL budú mať preto vplyv na právne predpisy EÚ pri uplatňovaní nariadenia (EÚ) 2015/757.

               3.2 Zmeny predpisov SOLAS č. II-1/1, II-1/2, II-1/3, II-1/4, II-1/5, II-1/6, II-1/7, II-1/8-1, II-1/9, II-1/10, II-1/12, II-1/13, II-1/15 – 17, II-1/19, II-1/21 - 22 a II-1/35

               Predpisom SOLAS č. II-1 sa riadi konštrukcia – štruktúra, rozdelenie a stabilita, strojné a elektrické zariadenia lodi. Zmeny predpisov SOLAS v kapitole II-1, ktoré sa majú prijať na zasadnutí MSC 97, sa týkajú tak osobných, ako aj nákladných lodí. Článkom 6 ods. 2 písm. a) bodom i) smernice Európskeho parlamentu a Rady 2009/45/ES o bezpečnostných pravidlách a normách pre osobné lode sa stanovuje, že nové osobné lode triedy A musia byť plne v súlade s požiadavkami dohovoru SOLAS z roku 1974 v znení zmien.

               Zmeny predpisov SOLAS č. II-1/1, II-1/2, II-1/3, II-1/4, II-1/5, II-1/6, II-1/7, II-1/8-1, II-1/9, II-1/10, II-1/12, II-1/13, 15 – 17, II-1/19, II-1/21 - 22 a II-1/35 by preto ovplyvnili právne predpisy EÚ pri uplatňovaní smernice 2009/45/ES.

               3.3 Zmeny predpisu SOLAS č. II-1/1.2, nový predpis č. II-1/19-1 a zmeny predpisov SOLAS č. III/1.4, III/30 a III/37

               Medzinárodný dohovor o normách výcviku, kvalifikácie a strážnej služby námorníkov (dohovor STCW) bol začlenený do právnych predpisov Únie smernicou 2008/106/ES o minimálnej úrovni prípravy námorníkov.

               Predpis č. V/2 dohovoru STCW obsahuje povinné minimálne normy na výcvik a kvalifikáciu kapitánov, dôstojníkov, členov posádky a iný personál na osobných lodiach.

               Zvlášť v tabuľke A-V/2 oddielu A-V/2 kódexu STCW pre špecifikáciu minimálnych požiadaviek na spôsobilosť v oblasti krízového riadenia a správania sa ľudí, ktorá dopĺňa predpis č. V/2, sa uvádza, že námorníci by mali byť okrem iného schopní organizovať nácviky simulujúce realitu. Navyše Medzinárodný kódex pre bezpečnostný manažment pri prevádzke lodí a predchádzaní znečisteniu (kódex ISM), ktorý sa stal povinným na základe ustanovení kapitoly IX Medzinárodného dohovoru o bezpečnosti ľudského života na mori (SOLAS), bol začlenený do právnych predpisov Únie nariadením (ES) č. 336/2006. Zvlášť v prípade pripravenosti na núdzový stav sa v kódexe ISM vyžaduje, aby spoločnosť stanovila programy na nácvik a cvičenie ako prípravu na núdzové akcie.

               Prijatie zmien predpisu SOLAS č. II-1/1.2, nového predpisu č. II-1/19-1 a zmien predpisov SOLAS č. III/1.4, III/30 a III/37, ktoré sa týkajú nácvikov stability pri havárii, by preto ovplyvnilo právne predpisy EÚ pri uplatňovaní smernice 2008/106/ES a nariadenia (ES) č. 336/2006.

               3.4 Zmeny predpisov SOLAS č. II-2/1 a II-2/10

               V článku 6 ods. 2 písm. a) bode i) smernice 2009/45/ES sa stanovuje, že nové osobné lode triedy A musia byť úplne v súlade s požiadavkami dohovoru SOLAS 1974 v znení zmien. Predpisy SOLAS č. II-2/1 a II-2/10 sa navyše vzťahujú aj na nové osobné lode triedy B, C a D a existujúce lode triedy B v súlade s prílohou I kapitolou II-2 časťou A bodom 6.7 „Hasiace zariadenia v strojovniach“ smernice 2009/45/ES, v ktorom je stanovené, že strojovne a kotolne majú byť vybavené prenosnými systémami.

               Prijatie zmien predpisov SOLAS č. II-2/1 a II-2/10 týkajúcich sa hasiacich zariadení v strojovniach by preto ovplyvnilo právne predpisy EÚ pri uplatňovaní smernice 2009/45/ES.

               3. 5 Zmeny predpisu SOLAS č. II-1/3-12

               V článku 3 smernice 2003/10/ES o minimálnych zdravotných a bezpečnostných požiadavkách, pokiaľ ide o vystavenie pracovníkov rizikám vyplývajúcim z fyzikálnych faktorov (hluk), sú stanovené minimálne požiadavky na ochranu pracovníkov, ako aj limitné a akčné hodnoty vystavenia. Okrem toho sa príslušným sekundárnym právnym predpisom – v článku 6 ods. 2 písm. a) bode i) smernice 2009/45/ES rozširuje uplatňovanie dohovoru SOLAS z roku 1974, v znení zmien, aj na nové lode triedy A a v predpise 18 časti C prílohy I k uvedenej smernici sú stanovené opatrenia na zníženie hluku v strojovniach na nových lodiach tried B, C a D.

               Prijatie zmien predpisu SOLAS č. II-1/3-12 by preto ovplyvnilo právne predpisy EÚ pri uplatňovaní smerníc 2003/10/ES a 2009/45/ES.

               3. 6 Zmeny Medzinárodného dohovoru o normách výcviku, kvalifikácie a strážnej služby námorníkov (STCW) a kódexu STCW týkajúce sa osobitného výcviku posádok osobných lodí a zmeny častí A a B kódexu STCW

               V smernici 2008/106/ES, a najmä v predpise V/2 kapitoly V jej prílohy I, sú uvedené povinné minimálne normy na výcvik a kvalifikáciu kapitánov, dôstojníkov, členov posádky a iný personál na osobných lodiach.

               Prijatie zmien dohovoru a kódexu STCW týkajúcich sa osobitného výcviku posádok osobných lodí by preto ovplyvnilo právne predpisy EÚ pri uplatňovaní smernice 2008/106/ES.

               3.7Návrh zmien kapitoly 13 kódexu pre požiarne bezpečnostné systémy týkajúcich sa objasnenia rozdelenia posádky do verejných priestorov

               V článku 6 ods. 2 písm. a) bode i) smernice 2009/45/ES sa stanovuje, že nové osobné lode triedy A musia byť plne v súlade s požiadavkami dohovoru SOLAS z roku 1974 v znení zmien. Podľa časti A kapitoly II-2 prílohy I k smernici 2009/45/ES sa navyše kódex pre požiarne bezpečnostné systémy prijatý uznesením MSC.98(73) má uplatňovať aj na lode triedy B, C a D postavené 1. januára 2003 alebo neskôr.

               Zmeny kapitoly 13 kódexu pre požiarne bezpečnostné systémy preto ovplyvnia právne predpisy EÚ pri uplatňovaní smernice 2009/45/ES.

               3.8Zmeny kódexu rozšíreného programu prehliadok (ESP) z roku 2011

               Cieľom nariadenia Európskeho parlamentu a Rady (EÚ) č. 530/2012 o urýchlenom zavedení konštrukčných požiadaviek na dvojitý alebo ekvivalentný trup pre ropné tankery s jednoduchým trupom je zaviesť plán urýchleného zavedenia konštrukčných požiadaviek na dvojitý alebo ekvivalentný trup pre ropné tankery s jednoduchým trupom v zmysle dohovoru MARPOL 73/78, ako sa uvádza v článku 3 tohto nariadenia, a zakázať prepravu ťažkých olejov v ropných tankeroch s jednoduchým trupom do prístavov alebo z prístavov členských štátov.

               V tomto nariadení sa stanovuje povinnosť uplatňovať schému posudzovania stavu IMO (CAS) na ropné tankery s jednoduchým trupom staršie ako 15 rokov. Podľa článku 5 musia byť tieto tankery v súlade s CAS, pričom v článku 6 sa CAS vymedzuje ako schéma posudzovania stavu prijatá uznesením MEPC 94(46) z 27. apríla 2001 zmeneným uznesením MEPC 99(48) z 11. októbra 2002 a uznesením MEPC 112(50) zo 4. decembra 2003. V programe rozšírených inšpekcií v rámci prehliadok lodí na hromadný náklad a ropných tankerov alebo programe rozšírených prehliadok (ESP) sa podrobne uvádza spôsob vykonávania týchto dôslednejších posúdení. Keďže CAS používa ESP ako nástroj na dosiahnutie svojho cieľa, všetky zmeny ESP sú priamo a automaticky uplatniteľné nariadením (EÚ) č. 530/2012. Z toho vyplýva, že zmeny, ktoré sa majú prijať na zasadnutí MSC 97 a ktorými sa zavádzajú zmeny kódexu ESP, by ovplyvnili právne predpisy EÚ pri uplatňovaní nariadenia (EÚ) č. 530/2012.

               3.7Zhrnutie

               Vzhľadom na uvedené súvislosti medzi navrhovanými zmenami a príslušnými právnymi predpismi EÚ Komisia zastáva názor, že prijatie vyššie uvedených zmien, ktoré sa očakáva na zasadnutiach MEPC 70 a MSC 97, patrí do výlučnej vonkajšej právomoci EÚ, ktorú Únia nadobudla podľa článku 3 ods. 2 ZFEÚ, keďže prijatie zmien v predmetných medzinárodných nástrojoch ovplyvní spoločné pravidlá alebo zmení rozsah ich pôsobnosti.

               Z dobre konsolidovanej judikatúry vyplýva, že hoci Únia nie je členom IMO ani zmluvnou stranou príslušných medzinárodných nástrojov, členské štáty nie sú oprávnené prevziať povinnosti, ktoré môžu ovplyvniť pravidlá EÚ vyhlásené na dosiahnutie cieľov zmlúv, pokiaľ na to nie sú oprávnené rozhodnutím Rady prijatým na návrh Komisie.

               4.Záver

               Komisia preto predkladá návrh rozhodnutia Rady o pozícii, ktorá sa má prijať v mene Európskej únie v prípade zmien uvedených v bodoch 1.1 až 1.8, ktoré majú byť schválené na 70. zasadnutí Výboru pre ochranu morského prostredia, resp. na 97. zasadnutí Výboru pre námornú bezpečnosť.

               2016/0263 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v rámci Medzinárodnej námornej organizácie počas 70. zasadnutia Výboru pre ochranu morského prostredia a 97. zasadnutia Výboru pre námornú bezpečnosť, pokiaľ ide o prijatie zmien prílohy VI k dohovoru MARPOL, predpisov SOLAS č. II-1, predpisov SOLAS č. III/1.4, III/30 a III/37, predpisov SOLAS č. II-2/1 a II-2/10, predpisu SOLAS č. II-1/3-12, dohovoru a kódexu STCW, kódexu pre požiarne bezpečnostné systémy a kódexu rozšíreného programu prehliadok z roku 2011

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 100 ods. 2 a článok 218 ods. 9,

               so zreteľom na návrh Európskej komisie,

               keďže:

               1.Činnosti Európskej únie v odvetví námornej dopravy by mali byť zamerané na zvyšovanie námornej bezpečnosti a na ochranu morského prostredia.

               2.Výbor IMO na ochranu morského prostredia (MEPC) sa na svojom 69. zasadnutí dohodol na zavedení povinného systému zberu údajov o spotrebe paliva, ako aj na nevyhnutných zmenách kapitoly 4 prílohy VI k dohovoru MARPOL. Očakáva sa, že MEPC prijme tieto zmeny na svojom 70. zasadnutí, ktoré sa uskutoční v októbri 2016.

               3.Výbor IMO pre námornú bezpečnosť (MSC) na svojom 95. a 96. zasadnutí schválil zmeny predpisov SOLAS č. II-1, predpisov SOLAS č. III/1.4, III/30 a III/37, predpisov SOLAS č. II-2/1 a II-2/10, predpisu SOLAS č. II-1/3-12, dohovoru a kódexu STCW, kódexu pre požiarne bezpečnostné systémy a kódexu rozšíreného programu prehliadok z roku 2011. Očakáva sa, že MSC prijme tieto zmeny na svojom 97. zasadnutí, ktoré sa uskutoční v novembri 2016.

               4.Zmenami v kapitole 4 prílohy VI k dohovoru MARPOL sa zavádza povinný globálny systém zberu údajov, do ktorého budú každoročne nahlasované a ukladané údaje z niektorých lodí, ako aj postupy overovania nahlásených údajov, vyhlásenia o zhode, postupy v prípade prevodu vlastníckych práv, zasielanie údajov IMO, anonymizácia údajov a prístup k nim a takisto postupy potvrdzovania zhody pri lodiach plaviacich sa pod vlajkami nezmluvných strán prílohy VI k dohovoru MARPOL. Nariadením Európskeho parlamentu a Rady (EÚ) 2015/757
                  1
                sa stanovuje systém EÚ na monitorovanie, nahlasovanie a overovanie (MNO) emisií CO2 a energetickej účinnosti lodnej dopravy. Nariadenie sa vzťahuje na všetky lode s hrubou priestornosťou nad 5000 ton prichádzajúce do prístavov, nachádzajúce sa v prístavoch alebo odchádzajúce z prístavov, ktoré podliehajú právomoci členského štátu od 1. januára 2018 bez ohľadu na to, kde sú lode registrované.

               5.V článku 22 nariadenia Európskeho parlamentu a Rady (EÚ) 2015/757 je uvedená doložka o preskúmaní v prípade medzinárodnej dohody v tejto oblasti. Prijatím zmien kapitoly 4 prílohy VI k dohovoru MARPOL sa takýto proces preskúmania začne a môže viesť k návrhu na zmenu nariadenia, aby sa v primeranom rozsahu, ktorý sa dohodne v rámci IMO, dosiahol súlad s globálnym systémom zberu údajov.

                6.Zmenami predpisov č. II-1/1, II-1/2, II-1/3, II-1/4, II-1/5, II-1/6, II-1/7, II-1/8-1, II-1/9, II-1/10, II-1/12, II-1/13, 15 – 17, 19, 21, 22 a 35 sa zavádzajú zmeny v texte a s tým súvisiace zmeny, ako aj zmeny, ktoré sa týkajú požiadaviek na rozdelenie lode a jej stabilitu pri havárii na zlepšenie schopnosti osobných lodí udržať sa po havárii na hladine. V článku 6 ods. 2 písm. a) bode i) smernice Európskeho parlamentu a Rady 2009/45/ES
                  2
                sa stanovuje, že nové osobné lode triedy A musia byť plne v súlade s požiadavkami dohovoru SOLAS z roku 1974 v znení zmien.

               7.Zmeny predpisu SOLAS č. II-1/1.2, nový predpis č. II-1/19-1, ako aj zmeny predpisov SOLAS č. III/1.4, III/30 a III/37, pokiaľ ide o bezpečnostné nácviky v prípade havárie, sú súčasťou komplexného prístupu na zlepšenie schopnosti lodí udržať sa po zaplavení na hladine, ktorého cieľom je zvýšiť bezpečnosť nových a existujúcich osobných lodí. V smernici Európskeho parlamentu a Rady 2008/106/ES
                  3
               , a najmä v predpise V/2 kapitoly V jej prílohy I, sú uvedené povinné minimálne normy na výcvik a kvalifikáciu kapitánov, dôstojníkov, členov posádky a iný personál na osobných lodiach. Medzinárodný dohovor o normách výcviku, kvalifikácie a strážnej služby námorníkov (STCW), ktorý bol začlenený do právnych predpisov Únie smernicou Európskeho parlamentu a Rady 2008/106/ES, obsahuje požiadavky na výcvik zameraný na stabilitu lodí v príslušných tabuľkách právomocí v kódexe STCW.

               8.Na základe zmien predpisov SOLAS č. II-2/1 a II-2/10 nebudú viac penové hasiace prístroje s objemom najmenej 135 litrov povinné v kotolniach chránených pevnými lokálnymi hasiacimi systémami na vodnom základe. V článku 6 ods. 2 písm. a) bode i) smernice Európskeho parlamentu a Rady 2009/45/ES sa stanovuje, že nové osobné lode triedy A musia byť úplne v súlade s požiadavkami dohovoru SOLAS z roku 1974 v znení zmien. Predpisy SOLAS č. II-2/1 a II-2/10 sa navyše vzťahujú aj na nové osobné lode triedy B, C a D a existujúce lode triedy B v súlade s prílohou I kapitolou II-2 časťou A bodom 6.7 („Hasiace zariadenia v strojovniach“) smernice Európskeho parlamentu a Rady 2009/45/ES, v ktorom je stanovené, že strojovne a kotolne majú byť vybavené prenosnými systémami.

               9.Zmenami predpisu SOLAS č. II-1/3-12 sa vyplní medzera v súčasnom predpise, pokiaľ ide o uplatňovanie kódexu úrovní hluku na palubách lodí v prípade lodí, ktorých stavba bola objednaná pred 1. júlom 2014 a ktorých kýl bol položený 1. januára 2015 alebo po tomto dátume alebo boli v tom čase v podobnom štádiu stavby a ktoré neboli dodané pred 1. júlom 2018. V článku 3 smernice Európskeho parlamentu a Rady 2003/10/ES
                  4
                sú stanovené minimálne požiadavky na ochranu pracovníkov, ako aj limitné a akčné hodnoty vystavenia. Okrem toho sa príslušným sekundárnym právnym predpisom – v článku 6 ods. 2 písm. a) bode i) smernice Európskeho parlamentu a Rady 2009/45/ES rozširuje uplatňovanie dohovoru SOLAS z roku 1974, v znení zmien, aj na nové lode triedy A a v predpise 18 časti C prílohy I k uvedenej smernici sú stanovené opatrenia na zníženie hluku v strojovniach na nových lodiach tried B, C a D.

               10.Zmeny dohovoru a kódexu STCW týkajúce sa osobitného výcviku posádok osobných lodí a zmeny častí A a B kódexu STCW budú riešiť nové výzvy, ktoré so sebou prináša zväčšovanie veľkosti moderných výletných lodí a veľký počet cestujúcich na palube a ktoré pozostávajú zo štyroch rôznych úrovní výcviku a oboznamovania: núdzové situácie na osobnej lodi, výcvik zvládania davu na osobnej lodi, výcvik krízového riadenia a ľudského správania na osobnej lodi a výcvik na osobnej lodi ro-ro. V smernici Európskeho parlamentu a Rady 2008/106/ES, a najmä v predpise V/2 kapitoly V jej prílohy I, sú uvedené povinné minimálne požiadavky na výcvik a kvalifikáciu kapitánov, dôstojníkov, členov posádky a iný personál na osobných lodiach.

               11.Zmenami v kapitole 13 kódexu pre požiarne bezpečnostné systémy sa objasní, že výpočty rozmeru únikových ciest, ktoré sa robia na základe očakávaného celkového počtu osôb unikajúcich schodiskom a dverami, chodbami a podestami, sa musia robiť osobitne pre dva odlišné prípady obsadenia uvedených priestorov. V článku 6 ods. 2 písm. a) bode i) smernice Európskeho parlamentu a Rady 2009/45/ES sa stanovuje, že nové osobné lode triedy A musia byť úplne v súlade s požiadavkami dohovoru SOLAS z roku 1974 v znení zmien. Podľa časti A kapitoly II-2 prílohy I k smernici Európskeho parlamentu a Rady 2009/45/ES sa navyše kódex pre požiarne bezpečnostné systémy prijatý uznesením MSC.98(73) má uplatňovať aj na lode triedy B, C a D postavené 1. januára 2003 alebo neskôr.

                12.Zmeny kódexu ESP z roku 2011 zabezpečia súlad s aktualizovanými jednotnými požiadavkami Medzinárodného združenia klasifikačných spoločností série Z10 (IACS UR Z10 series), ktoré sa týkajú prehliadok a vydávania osvedčení. Podľa článkov 5 a 6 nariadenia Európskeho parlamentu a Rady (EÚ) č. 530/2012
                  5
                sa schéma posudzovania stavu (CAS) IMO musí povinne uplatňovať na ropné tankery s jednoduchým trupom staršie než 15 rokov. V programe rozšírených inšpekcií v rámci prehliadok lodí na hromadný náklad a ropných tankerov alebo programe rozšírených prehliadok (ESP) sa podrobne uvádza spôsob vykonávania týchto dôslednejších posúdení. Keďže CAS používa ESP ako nástroj na dosiahnutie svojho cieľa, všetky zmeny prehliadok ESP sú automaticky uplatniteľné nariadením (EÚ) č. 530/2012.

               13.Únia nie je členom organizácie IMO ani zmluvnou stranou predmetných dohovorov a kódexov. Preto je nevyhnutné, aby Rada oprávnila členské štáty na vyjadrenie pozície Únie a na vyjadrenie súhlasu s tým, že budú týmito zmenami viazané,

               PRIJALA TOTO ROZHODNUTIE:

               Článok 1

               S cieľom zlepšiť súčasné požiadavky na ochranu životného prostredia stanovené dohovorom MARPOL zaujme Únia na 70. zasadnutí Výboru IMO pre ochranu morského prostredia pozíciu súhlasu s prijatím zmien kapitoly 4 prílohy VI k dohovoru MARPOL tak, ako sú uvedené v prílohe 7 k správe IMO zo zasadnutia MEPC 69/21/add.1.

               Článok 2

               Pozíciou Únie na 97. zasadnutí Výboru IMO pre námornú bezpečnosť je súhlas s prijatím týchto zmien:

               a)predpisov SOLAS č. II-1/1, II-1/2, II-1/3, II-1/4, II-1/5, II-1/6, II-1/7, II-1/8-1, II-1/9, II-1/10, II-1/12, II-1/13, II-1/15 – 17, II-1/19, II-1/21 - 22 a II-1/35, ako sú uvedené v prílohe 1 k obežníku IMO č. 3644 z 20. mája 2016;

               b)predpisu SOLAS č. II-1/1.2, nového predpisu č. II-1/19-1 a zmien predpisov SOLAS č. III/1.4, III/30 a III/37, ako sú uvedené v prílohe 1 k obežníku IMO č. 3644 z 20. mája 2016;

               c)predpisov SOLAS č. II-2/1 a II-2/10, ako sú uvedené v prílohe 1 k obežníku IMO č. 3644 z 20. mája 2016;

               d)predpisu SOLAS č. II-1/3-12, ako sú uvedené v prílohe 1 k obežníku IMO č. 3644 z 20. mája 2016;

               e)dohovoru a kódexu STCW, pokiaľ ide o osobitný výcvik posádok osobných lodí a zmien v častiach A a B kódexu STCW, ako sú uvedené v prílohe [ ] k správe IMO zo zasadnutia MSC 96/25/add.1;

               f)kapitoly 13 predpisov kódexu pre požiarne bezpečnostné systémy, ako sú uvedené v prílohe 2 k obežníku IMO č. 3644 z 20. mája 2016;

               g)kódexu rozšíreného programu prehliadok z roku 2011, ako sú uvedené v prílohe 4 k obežníku č. 3644 z 20. mája 2016.

               Článok 3

               1.Členské štáty, ktoré sú členmi organizácie IMO, konajúc spoločne v záujme Únie, vyjadria pozíciu Únie uvedenú v článkoch 1 a 2.

                2.Menšie zmeny pozície uvedenej v článkoch 1 a 2 možno dohodnúť bez toho, aby bola potrebná jej zmena a zmeny pozície stanovenej v článku 2 písm. a), pokiaľ ide o zmeny predpisu SOLAS č. II-1/6, možno dohodnúť s úmyslom zvýšiť súčasné úrovne bezpečnosti.

               Článok 4

               Členské štáty sa týmto oprávňujú na poskytnutie súhlasu s tým, že budú v záujme Únie viazané zmenami uvedenými v článkoch 1 a 2.

               Článok 5

               Toto rozhodnutie je určené členským štátom.

               V Bruseli

                     predseda

                     Za Radu

                     predseda

                     (1)

                     (2)
                  Smernica Európskeho parlamentu a Rady 2009/45/ES zo 6. mája 2009 o bezpečnostných pravidlách a normách pre osobné lode (Ú. v. EÚ L 163, 25.6.2009, s. 1).

                     (3)
                  Smernica Európskeho parlamentu a Rady 2008/106/ES o minimálnej úrovni prípravy námorníkov (Ú. v. EÚ L 323, 3.12.2008, s. 33).

                     (4)
                  Smernica Európskeho parlamentu a Rady 2003/10/ES zo 6. februára 2003 o minimálnych zdravotných a bezpečnostných požiadavkách, pokiaľ ide o vystavenie pracovníkov rizikám vyplývajúcim z fyzikálnych faktorov (hluk) (Ú. v. EÚ L 42, 15.2.2003, s. 38).

                     (5)
                  Nariadenie Európskeho parlamentu a Rady (EÚ) č. 530/2012 z 13. júna 2012 o urýchlenom zavedení konštrukčných požiadaviek na dvojitý alebo ekvivalentný trup pre ropné tankery s jednoduchým trupom (Ú. v. EÚ L 172, 30.6.2012, s. 3).